Document ID: 31998L0070

Reference:
EUR-Lex - 31998L0070 - MT
Avviż Legali Importanti
|
31998L0070
Official Journal L 350 , 28/12/1998 P. 0058 - 0068
Id-Direttiva 98/70/KE tal-Parlament Ewropew u tal-Kunsilltat-13 ta' Ottubru 1998dwar il-kwalità tal-karburanti tal-petrol u tad-diżil u li temenda d-Direttiva tal-Kunsill 93/12/KEEIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi il-Komunità Ewropea, u partikolarment l-Artikolu 100a tiegħu,Wara li kkunsidraw il-proposta mill-Kummissjoni [1],Wara li kkunsidraw il-fehma tal-Kumitat Ekonomiku u Soċjali [2],Waqt li jaġixxu skond il-proċedura msemmija fl-Artikolu 189b tat-Trattat [3] fid-dawl tat-test konġunt approvat fid-29 ta' Ġunju 1998 mill-Kumitat tal-Konċiljazzjoni,(1) Billi d-differenzi bejn il-liġijiet jew il-miżuri amministrattivi adottati mill-Istati Membri fuq speċifikazzjonijiet ta' karburanti konvenzjonali u alternattivi użati minn vetturi mgħammra b'magni b positive ignition u li jaqbdu bil-kompressjoni joħolqu xkiel għall-kummerċ fil-Komunità u jistgħu b'hekk jaffettwaw direttament l-istabbiliment u l-funzjonament tas-suq intern u l-kompetittività internazzjonali ta' l-industriji Ewropej tal-vetturi u tar-raffinar; billi skond id-dispożizzjonijiet ta' l-Artikolu 3b tat-Trattat, jidher għalhekk meħtieġ li jkunu approssimati l-liġijiet f'dan il-qasam;(2) Billi l-Artikolu 100a(3) tat-Trattat jaħseb biex proposti tal-Kummissjoni mmirati għall-istabbiliment u l-funzjonament tas-suq intern u li jikkonċernaw, inter alia, is-saħħa u l-protezzjoni ta' l-ambjent ser jieħdu bħala bażi livell għoli ta' protezzjoni;(3) Billi sustanzi tat-tniġġis primarji bħall-ossidi tan-nitroġenu, idrokarburi mhux maħruqa, għabra, monossidu tal-karbonju, benżeni u emissjonijiet tossiċi oħra ta' l-exhaust li jikkontribwixxu għall-formazzjoni ta' sustanzi ta' tniġġis sekondarji bħall-ożonu joħorġu f'ammonti mdaqqsa mill-exhaust u dħaħen evaporattivi tal-vetturi bil-mutur u li għalhekk huma ta' riskju konsiderevoli direttament u indirettament għall-saħħet il-bniedem u l-ambjent;(4) Billi minkejja s-severità dejjem tiżdied tal-valuri tal-limitu ta' emissjoni tal-vetturi stipulati mid-Direttiva tal-Kunsill 70/220/KEE [4], u mid-Direttiva tal-Kunsill 88/77/KEE [5], miżuri oħra biex inaqqsu t-tniġġis atmosferiku kkawżat mill-vetturi u sorsi oħra huma meħtieġa biex tintlaħaq kwalità ta' arja sodisfaċenti;(5) Billi l-Artikolu 4 tad-Direttiva 94/12/KE tal-Parlament Ewropew u tal-Kunsill [6] introduċa approċċ ġdid rigward il-politika ta' tnaqqis ta' emissjonijiet għal u lil hinn mis-sena 2000 u ħtieġ li l-Kummissjoni teżamina, inter alia, il-kontribuzzjoni li t-titjib fil-kwalità tal-petrol u d-diżil u karburanti oħrajn jista' jagħmel biex inaqqas it-tniġġiż ta' l-arja(6) Billi, b'żieda ma' l-istadju tal-bidu ta' speċifikazzjonijiet tal-karburanti li jibda fis-sena 2000, trid issir dispożizzjoni għat-tieni stadju, li tidħol fis-seħħ fl-2005, biex jippermetti lill-industrija biex tagħmel l-investimenti meħtieġa biex tadatta l-pjanijiet tal-produzzjoni tagħha;(7) Billi karburanti tal-petrol u tad-diżil li jħarsu l-ispeċifikazzjonijiet stipulati fl-Annessi I, II, III u IV huma diġà disponibbli fis-suq fil-Komunità Ewropea;(8) Billi l-programm Ewopew auto/oil, li d-dettalji tiegħu jinsabu ppreżentati fil-komunikazzjoni tal-Kummissjoni dwar strateġija fil-gejjieni għall-kontroll ta' l-emissjonijiet atmosferiċi mit-trasport bit-triq, jikkontribwixxi għall-bażi xjentifika, teknika u ekonomika biex tkun rakkomandata l-introduzzjoni fuq livell Komunitarju ta' speċifikazzjonijiet ambjentali ġodda ta' karburant għall-karburanti tal-petrol u tad-diżil;(9) Billi l-introduzzjoni ta' speċifikazzjonijiet ambjentali tal-karburant għall-karburanti tal-petrol u tad-diżil hija element importanti tal-pakkett ta' cost-effectiveness ta' miżuri ġewwa l-Ewropa kollha u dawk nazzjonali/reġjonali/lokali li għandhom jitwettqu, waqt li jittieħed kont ta' l-ispejjeż u l-benefiċċji ta' kull azzjoni;(10) Billi l-implimentazzjoni ta' kombinazzjoni ta' miżuri ġewwa l-Ewropa kollha u nazzjonali/reġjonali/lokali biex inaqqsu l-emissjonijiet mill-vetturi huma parti mill-istrateġija globali tal-Kummissjoni li tnaqqas l-emissjonijiet fl-arja minn sorsi mobbli u stazzjonarji b'mod li hu bilanċjat u li jissodisfa l-kriterju ta' cost-benefit.(11) Billi huwa meħtieġ li jinkiseb fi żmien qasir tnaqqis, partikolarment f'inħawi urbani, ta' emissjonijiet li jniġġsu minn vetturi, inkluż sustanzi ta' tniġġis primarji bħal idrokarburi mhux maħruqa u monossidu tal-karbonju, sustanzi ta' tniġġis sekondarji bħal ożonu, emissjonijiet tossiċi bħal benżene u emissjonijiet ta' l-għabra; billi t-tnaqqis ta' emissjonijiet tat-tniġġis tal-vetturi f'inħawi urbani jista' jintlaħaq minnufih billi tinbidel il-kompożizzjoni tal-karburant;(12) Billi l-inkorporazzjoni ta' ossiġenu u r-riduzzjoni mdaqqsa ta' aromatiċi, oleofini, ta' benżina u kubrit jistgħu jippermettu li tinkiseb kwalità aħjar ta' karburant mil-lat ta' kwalità ta' l-arja;(13) Billi d-dispożizzjonijiet tad-Direttiva tal-Kunsill 92/81/KEE tad-19 ta' Ottubru 1992 dwar l-armonizzazzjoni ta' l-istrutturi tat-taxxa tas-sisa fuq iż-żjut minerali [7], u b'mod partikolari l-Artikolu 8(4) tiegħu, jiskoraġġixxu u jistgħu jipprevienu Stati Membri milli joperaw differenzazzjoni fit-taxxa tas-sisa maħsuba biex taċċellera l-kwalità tal-karburant 'il fuq mill-ispeċifikazzjonijiet tal-karburant ġewwa l-Komunità;(14) Billi l-użu minn Stati Membri ta' tassazzjoni tas-sisa differenzjata jista' jħajjar l-introduzzjoni ta' karburanti aktar avvanzati skond il-prijoritajiet, kapaċità u ħtiġiet nazzjonali;(15) Billi l-Kummissjoni ippreżentat proposta għal Direttiva fuq Prodotti ta' l-Enerġija; billi din il-proposta ghandha l-iskop li, fost oħrajn, tippermetti li Stati Membri jagħmlu użu aktar attiv ta' inċentivi fiskali permezz ta' tassazzjoni tas-sisa differenzjata, biex tiffaċilita l-introduzzjoni ta' karburanti aktar avvanzati;(16) Billi speċifikazzjonijiet ta' karburant bl-iskop li jnaqqsu kemm l-emissjonijiet ta' exhaust u dawk evaporattivi huma ġeneralment neqsin;(17) Billi t-tniġġis atmosferiku biċ-ċomb li jiġi mill-kombustjoni ta' petrol biċ-ċomb jikkostitwixxi riskju għal saħħet il-bniedem u għall-ambjent; billi huwa pass kbir 'il quddiem li sa l-2000 kważi l-vetturi tat-triq li jaħdmu bil-petrol ser ikunu jistgħu jaħdmu b'petrol bla ċomb u billi għalhekk huwa xieraq li jkun ristrett bil-qawwa il-marketing tal-petrol biċ-ċomb;(18) Billi l-bżonn għat-tnaqqis ta' emissjonijiet minn vetturi u d-disponibbilità tat-teknoloġija meħtieġa tar-raffinar jiġġustifikaw it-twaqqif ta' speċifikazzjonijiet ambjentali tal-karburant għall-marketing ta' karburanti tal-petrol bla ċomb u diżil;(19) Billi jidher xieraq li jkun provdut għad-disponibbilità ta' żewg tipi ta' karburanti ta' diżil u petrol, li wieħed minnhom ikun diżil ta' kwalità ogħla u li wieħed ikun petrol ta' kwalità ogħla; billi huwa xieraq għal dan id-diżil jew petrol ta' kwalità ogħla li jieħu post diżil jew petrol ta' kwalità anqas fuq is-suq sa l-2005; billi, iżda, dispożizzjoni xierqa għandha ssir biex dan it-tibdil ikun ittardjat meta l-applikazzjoni tad-data ta' l-2005 f'xi Stat Membru jikkawża diffikultajiet kbar għall-industriji tiegħu biex jagħmlu l-bidliet meħtieġa fil-faċilitajiet ta' manifattura tiegħu;(20) Billi, sabiex titħares saħħet il-bniedem u/jew l-ambjent f'agglomerazzjonijiet speċifiċi jew f'żoni ekoloġikament sensittivi speċifiċi bi problemi speċjali ta' kwalità ta' l-arja, l-Istati Membri għandhom jitħallew, bla ħsara għall-proċedura stabbilita f'din id-Direttiva, jeħtieġu li karburanti jistgħu jkunu kkummerċjalizzati biss jekk jaqblu ma' speċifikazzjonijiet ambjentali aktar stretti minn dawk stipulati fid-Direttiva 98/34/KE tat-22 ta' Ġunju 1998 tal-Parlament Ewropew u tal-Kunsill li tipprovdi proċedura għall-għoti ta' tagħrif fil-qasam ta' standards tekniċi u regolamenti u regoli dwar servizzi tas-soċjetà ta' l-informatika [8];(21) Billi, sabiex tkun żgurata konformità ma' l-istandards tal-kwalità tal-karburant meħtieġ taħt din id-Direttiva, l-Istati Membri għandhom jintroduċu sistemi ta' sorveljanza; billi dawn is-sistemi ta' sorveljanza għandhom ikunu bbażati fuq proċeduri komuni għat-teħid ta' kampjuni u ttestjar u billi l-informazzjoni fuq il-kwalità tal-karburant miġbura mill-Istati Membri għandha tkun ikkomunikat lill-Kummissjoni skond format komuni;(22) Billi, fuq il-bażi ta' stima komprensiva, il-Kummissjoni għandha tissottometti proposta li tikkumplimenta l-ispeċifikazzjonijiet obbligatorji għall-karburanti tal-petrol u tad-diżil imsemmija fl-Annessi III u IV biex ikunu applikati mill-1 ta' Jannar 2005; billi l-proposta tal-Kummissjoni tista', kif xieraq, tistipula speċifikazzjonijiet ambjentali għal tipi oħra ta' karburant bħal gass likwidu miż-żejt, gass naturali u biokarburanti; billi jeżistu flotot ta' vetturi vinkolati (karozzi tal-linja, taxis, vetturi kummerċjali, eċċ.) li huma responsabbli għal proporzjon kbir tat-tniġġis fl-ibliet u li għandhom jibbenefikaw minn speċifikazzjonijiet diversi;(23) Billi żviluppi oħra fir-rigward ta' metodi ta' referenza għall-kejl ta' l-ispeċifikazzjonijiet stipulati f'din id-Direttiva jistgħu ikunu desiderabbli fid-dawl tal-progress xjentifiku u tekniku; billi għal dan l-iskop, għandhom isiru dispożizzjonijiet biex ikunu adattati l-Annessi għal din id-Direttiva għall-progress tekniku;(24) Billi d-Direttiva tal-Kunsill 85/210/KEE ta' l-20 ta' Marzu 1985 dwar l-approssimazzjoni tal-liġijiet ta' l-Istati Membri dwar il-kontenut taċ-ċomb fil-petrol [9], id-Direttiva tal-Kunsill 85/536/KEE tal-5 ta' Diċembru 1985 dwar l-iffrankar taż-żejt mhux raffinat bl-użu ta' komponenti sostituti tal-karburant fil-petrol [10], u l-Artikolu 1(1)(b) u l-Artikolu 2(1) tad-Direttiva tal-Kunsill 93/12/KEE tat-23 ta' Marzu 1993 dwar il-kontenut tal-kubrit ta' ċerti karburanti likwidi [11], għandhom ikunu għalhekk imħassra;(25) Billi l-miżuri transitorji għall-Awstrija msemmija fl-Artikolu 69 ta' l-Att ta' l-Adeżjoni ta' l-1994 jinkludu l-Artikolu 7 tad-Direttiva 85/210/KEE; billi l-applikazzjoni ta' din il-miżura transitorja għandha, għar-raġunijiet speċifiċi tal-ħarsien ta' l-ambjent, tittawwal sa l-1 ta' Jannar 2000;(26) Billi modus vivendi bejn il-Parlament Ewropew, il-Kunsill u l-Kummissjoni dwar il-miżuri ta' implimentazzjoni għall-atti adottati skond il-proċedura stipulata fl-Artikolu 189b tat-Trattat [12] intlaħaq fl-20 ta' Diċembru 1994,ADOTTAW DIN ID-DIRETTIVA:L-Artikolu 1Il-kamp ta' applikazzjoniDin id-Direttiva tistabbilixxi speċifikazzjonijiet tekniċi għal raġunijiet ta' saħħa u ambjent għal karburanti li jintużaw għall-vetturi mgħammra b'magni b positive ignition u magni li jaqbdu bil-kompressjoni.L-Artikolu 2TifsirietGħall-iskop ta' din id-Direttiva:1. "petrol" ifisser kull żejt minerali volatili maħsub għall-operazzjoni f'magni b'positive ignition ta' kombustjoni interna għall-propulsjoni ta' vetturi u li jaqa taħt il-kodiċij NM 27100027, 27100029, 27100032, 27100034 u 27100036;2. "karburanti tad-diżil" tfisser żjut tal-gass li jaqgħu taħt il-kodiċi NM 27100066 u użati għal vetturi ta' propulsjoni awtomatika kif imsemmija fid-Direttiva 70/220/KEE u fid-Direttiva 88/77/KEE.Għal żjut tal-gass użati għall-magni f'makkinarju mobbli mhux għat-triq u tratturi agrikoli l-Istati Membri jistgħu jeħtieġu l-istess kontenut ta' kubrit kif definit għall-karburanti tad-diżil f'din id-Direttiva jew il-kontenut tal-kubrit kif definit għall-karburanti tad-diżil fid-Direttiva 93/12/KEE.L-Artikolu 3Petrol1. Mhux aktar tard mill-1 ta' Jannar 2000, l-Istati Membri għandhom jipprojbixxu l-bejgħ ta' petrol biċ-ċomb ġewwa t-territorju tagħhom.2. (a) L-Istati Membri għandhom jiżguraw li, mhux aktar tard mill-1 ta' Jannar 2000, petrol bla ċomb jista' jkun ikkumerċjalizzat ġewwa t-territorju tagħhom biss jekk ikunu mħarsa l-ispeċifikazzjonijiet ambjentali stabbiliti fl-Anness I.(b) Mingħajr preġudizzju għad-dispożizzjonijiet tas-sotto-paragrafu (a), l-Istati Membri għandhom, mill-1 ta' Jannar 2000, jippermettu l-marketing ġewwa t-territorju tagħhom ta' petrol bla ċomb li jħares l-ispeċifikazzjonijiet ta' l-Anness III.(ċ) L-Istati Membri għandhom jiżguraw ukoll li, mhux aktar tard mill-1 ta' Jannar 2005, petrol bla ċomb jista' jkun ikkumerċjalizzat ġewwa t-territorju tagħhom biss jekk iħares l-ispeċifikazzjonijiet ambjentali stabbiliti fl-Anness III.3. B' deroga għall-paragrafu 1, Stat Membru jista jitħalla, fuq talba li għandha ssir lill-Kummissjoni mhux aktar tard mill-31 ta' Awissu 1999, jissokta jippermetti l-marketing ta' petrol biċ-ċomb, sa mhux aktar tard mill-1 ta' Jannar 2005, jekk jista' juri li l-introduzzjoni ta' projbizzjoni għad tirriżulta fi problemi severi soċjo-ekonomiċi jew ma twassalx għall-benefiċċji globali għall-ambjent jew saħħa minħabba, fost oħrajn, is-sitwazzjoni klimatika f'dak l-Istat Membru.Il-kontenut ta' ċomb fil-petrol biċ-ċomb m'għandux jaqbeż 0,15g/l u l-kontenut tal-benżene għandu jħares l-ispeċifikazzjonijiet fl-Anness I. Il-valuri l-ohra ta' l-ispeċifikazzjonijiet jistgħu jibqgħu l-istess ipparagunati mas-sitwazzjoni preżenti.4. Minkejja d-dispożizzjonijiet tal-paragrafu 2, Stat Membru jista' jkun awtorizzat, fuq talba li għandha ssir lill-Kummissjoni mhux aktar tard mill-31 ta' Awissu 1999, jissokta jippermetti l-marketing ġewwa t-territorju tiegħu, sa l-iżjed tard l-1 ta' Jannar 2003, ta' petrol bla ċomb b'kontenut tal-kubrit li ma jħarisx l-ispeċifikazzjoni għall-kontenut tal-kubrit fl-Anness I imma li ma jaqbiżx il-kontenut kurrenti, jekk jista jipprova li diffikultajiet severi għad jirriżultaw għall-industriji tiegħu biex jagħmlu l-bidliet meħtieġa fil-faċilitajiet ta' manifattura tagħhom matul il-perjodu ta' żmien bejn id-data ta' l-adozzjoni ta' din id-Direttiva u l-1 ta' Jannar 2000.5. Minkejja d-dispożizzjonijiet tal-paragrafu 2, Stat Membru jista' jkun awtorizzat, fuq talba li għandha ssir lill-Kummissjoni mhux aktar tard mill-31 ta' Awissu 2003, li jissokta jippermetti l-marketing ġewwa t-territorju tiegħu, sa l-iżjed tard l-1 ta' Jannar 2007, ta' petrol bla ċomb b'kontenut tal-kubrit li ma jħarisx l-Anness III imma li jħares l-Anness I, jekk jista jipprova li diffikultajiet severi għad jirriżultaw għall-industriji tiegħu biex jagħmlu l-bidliet meħtieġa fil-faċilitajiet ta' manifattura tagħhom matul il-perjodu ta' żmien bejn id-data ta' l-adozzjoni ta' din id-Direttiva u l-1 ta' Jannar 2005.6. Il-Kummissjoni tista' tawtorizza d-derogi msemmija fil-paragrafi 3, 4 u 5 skond it-Trattat.Il-Kummissjoni għandha tinnotifika l-Istati Membri u tinforma lill-Parlament Ewropew u lill-Kunsill bid-deciżjoni tagħha.7. Minkejja l-paragrafu 1, l-Istati Membri jistgħu jissoktaw iħallu l-marketing ta' kwantitajiet żgħar ta' petrol biċ-ċomb bl-ispeċifikazzjonijiet imsemmija fit-tieni sotto-paragrafu tal-paragrafu 3 għal massimu ta' 0,5 % tal-bejgħ kollu biex jintuża minn vetturi qodma ta' natura karatteristika u biex jiġi distribwit permezz ta' gruppi speċjali ta' interess.L-Artikolu 4Karburant tad-diżil1. (a) L-Istati Membri għandhom jiżguraw li, mhux aktar tard mill-1 ta' Jannar 2000, karburant tad-diżil jista' jinbiegħ ġewwa t-territorju tagħhom biss jekk iħares l-ispeċifikazzjonijiet ambjentali stabbiliti fl-Anness II.(b) Mingħajr preġudizzju għad-dispożizzjonijiet tas-sotto-paragrafu (a) l-Istati Membri għandhom, mill-1 ta' Jannar 2000, iħallu l-marketing ġewwa t-territorju tagħhom ta' karburant tad-diżil li jħares l-ispeċifikazzjonijiet ta' l-Anness IV.(ċ) L-Istati Membri għandhom jiżguraw ukoll li, mhux aktar tard mill-1 ta' Jannar 2005, karburant tad-diżil jista' jinbiegħ ġewwa t-territorju tagħhom biss jekk iħares l-ispeċifikazzjonijiet ambjentali pprovduti fl-Anness IV.2. Minkejja d-dispożizzjonijiet tal-paragrafu 1, Stat Membru jista' jkun awtorizzat, fuq talba li għandha ssir lill-Kummissjoni mhux aktar tard mill-31 ta' Awissu 1999, li jissokta jippermetti l-marketing ġewwa t-territorju tiegħu, sa l-iżjed tard l-1 ta' Jannar 2003, ta' karburant tad-diżil b'kontenut ta' kubrit li ma jħarisx l-ispeċifikazzjoni għall-kontenut tal-kubrit fl-Anness II imma li ma jaqbiżx il-kontenut kurrenti, jekk jista jipprova li diffikultajiet severi għad jirriżultaw għall-industriji tiegħu biex jagħmlu l-bidliet meħtieġa fil-faċilitajiet ta' manifattura tagħhom matul il-perjodu ta' żmien bejn id-data ta' l-adozzjoni ta' din id-Direttiva u l-1 ta' Jannar 2000.3. Minkejja d-dispożizzjonijiet tal-paragrafu 1, Stat Membru jista' jkun awtorizzat, fuq talba li għandha ssir lill-Kummissjoni mhux aktar tard mill-31 ta' Awissu 2003, jissokta jippermetti l-marketing ġewwa t-territorju tiegħu, sa l-iżjed tard l-1 ta' Jannar 2007, ta' karburant tad-diżil b'kontenut tal-kubrit li ma jħarisx l-Anness IV imma li jħares l-Anness II, jekk jista jipprova li diffikultajiet severi għad jirriżultaw għall-industriji tiegħu biex jagħmlu l-bidliet meħtieġa fil-faċilitajiet ta' manifattura tagħhom matul il-perjodu ta' żmien bejn id-data ta' l-adozzjoni ta' din id-Direttiva u l-1 ta' Jannar 2005.4. Il-Kummissjoni tista' tawtorizza d-derogi msemmija fil-paragrafi 2 u 3 skond it-Trattat.Il-Kummissjoni għandha tinnotifika l-Istati Membri u tinforma lill-Kunsill u lill-Parlament Ewropew bid-deciżjoni tagħha.L-Artikolu 5Ċirkolazzjoni liberaL-ebda Stat Membru ma jista' jipprojbixxi, jirrestrinġi jew jipprevieni t-tqiegħid fis-suq ta' karburanti li jaqblu mal-ħtiġiet ta' din id-Direttiva.L-Artikolu 6Marketing ta' karburanti bi speċifikazzjonijiet ambjentali aktar stretti1. B' deroga mill-Artikoli 3, 4 u 5, Stati Membri jistgħu jeħtieġu li f'oqsma speċifiċi karburanti jistgħu ikunu kummerċjalizzati biss jekk iħarsu l-ispeċifikazzjonijiet ambjentali aktar iebsa minn dawk ipprovduti f'din id-Direttiva għall-flotta ta' vetturi kollha jew parti minnha bl-iskop li titħares is-saħħa tal-popolazzjoni f'agglomerazzjoni speċifika jew l-ambjent ta' żona ekoloġikament sensittiva fi Stat Membru, jekk it-tniġġis atmosferiku jikkostiwixxi jew raġonevolment jista jkun mistenni li jikkostitwixxi problema serja u rikorrenti għall-saħħet il-bniedem jew għall-ambjent.2. Stat Membru li jixtieq li juża deroga pprovduta fil-paragrafu 1 għandu jissottometti t-talba tiegħu bil-quddiem, inkluża il-ġustifikazzjoni għaliha, lill-Kummissjoni. Din il-ġustifikazzjoni għandha tinkludi xhieda li d-deroga tirrispetta l-prinċipju tal-proporzjonalità u li ma tħarbatx il-moviment liberu tal-persuni u tal-merkanzija.3. L-Istati Membri involuti għandhom jipprovdu lill-Kummissjoni bid-data fuq il-kwalità ta' l-arja ambjentali għaż-żona inkwistjoni kif ukoll l-effetti mbassra fuq il-kwalità ta' l-arja tal-miżuri proposti.4. Il-Kummissjoni għandha tipprovdi dan it-tagħrif lill-Istati Membri l-oħra mingħajr dewmien.5. L-Istati Membri jistgħu jagħtu l-kummenti tagħhom fuq it-talba u l-ġustifikazzjoni tagħha fi żmien xahrejn mid-data minn meta jingħata t-tagħrif mill-Kummissjoni.6. Il-Kummissjoni għandha tiddeċiedi t-talba ta' l-Istati Membri fi żmien tliet xhur wara d-data li fiha l-Istati Membri jkunu taw il-kummenti tagħhom. Il-Kummissjoni għandha tikkunsidra l-kummenti ta' l-Istati Membri u għandha tinnotifikhom bid-deċiżjoni tagħha u tinforma lill-Parlament Ewropew u lill-Kunsill fl-istess żmien.7. Kull Stat Membru jista' jirriferi d-deċiżjoni tal-Kummissjoni lill-Kunsill fi żmien xahar min-notifika tagħha jew, f'każ fejn ma jkunx hemm deċiżjoni, jirriferi l-kwistjoni lill-Kunsill fi żmien xahar mill-iskadenza tal-perjodu msemmi fil-paragrafu 6.8. Il-Kunsill, waqt li jaġixxi b'maġġoranza kkwalifikata, jista jieħu deċiżjoni differenti fiż-żmien xahrejn minn meta l-kwistjoni tkun riferita lilu.L-Artikolu 7Bidla fil-provvista ta' żjut mhux raffinatiJekk, bħala riżultat ta' avvenimenti eċċezzjonali, bidla f'daqqa fil-provvista ta' żjut mhux raffinati jew prodotti petroliferi jagħmluha diffiċli għar-raffineriji fi Stat Membru li jirrispettaw il-ħtiġiet fl-ispeċifikazzjonijiet tal-karburant ta' l-Artikoli 3 u 4, dak l-Istat Membru għandu jgħarraf lill-Kummissjoni b'dan. Il-Kummissjoni, wara li tinforma lill-Istati Membri l-oħra, tista' tawtorizza valuri tal-limitu ogħla f'dak l-Istat Membru għall-komponent wieħed jew aktar tal-karburant għall-perjodu li ma jaqbiżx is-sitt xhur.Il-Kummissjoni għandha tinnotifika lill-Istati Membri u tgħarraf lill-Parlament Ewropew u lill-Kunsill bid-deċiżjoni tagħha.Kull Stat Membru jista' jirriferi d-deċiżjoni tal-Kummissjoni lill-Kunsill fi żmien xahar min-notifika tagħha.Il-Kunsill, waqt li jaġixxi b'maġġoranza kkwalifikata, jista' jieħu deċiżjoni differenti fi żmien xahrejn minn meta l-kwistjoni tkun riferita lilu.L-Artikolu 8Eżami ta' konformità u rappurtar1. L-Istati Membri għandhom jikkontrollaw il-konformità mal-ħtiġiet ta' l-Artikoli 3 u 4 fuq il-bażi tal-metodi analitiċi stabbiliti fl-Anness I u II.2. Il-Kummissjoni għandha tippromwovi l-iżvilupp ta' sistema uniformi għall-kontroll tal-kwalità tal-karburant. Il-Kummissjoni tista' għall-iskop ta' żvilupp ta' sistema bħal din titlob l-għajnuna tal-Kumitat Ewropew għall-Istandardizzazzjoni.3. Il-Kummissjoni għandha tistabilixxi format komuni għas-sottomissjoni ta' sommarju ta' data nazzjonali fuq il-kwalità tal-karburant mhux aktar tard mit-30 ta' Ġunju 2000.4. Kull sena sat-30 ta' Ġunju l-Istati Membri għandhom jissottomettu s-sommarju tagħhom għas-sena kalendarja preċedenti għall-ewwel darba sat-30 ta' Ġunju 2002.L-Artikolu 9Process ta' reviżjoni1. Il-Kummissjoni għandha, perjodikament u għall-ewwel darba mhux aktar tard minn 12-il xahar mid-data ta' l-adozzjoni ta' din id-Direttiva imma f'kull każ mhux aktar tard mill-31 ta' Diċembru 1999, u fid-dawl ta' l-istima magħmula skond il-ħtiġiet ta' l-Artikolu 3 tad-Direttiva 98/69/KE tal-Parlament Ewropew u tal-Kunsill tat-13 ta' Ottubru 1998 dwar il-miżuri li għandhom jittieħdu kontra t-tniġġiż ta' l-arja minn emissjonijiet minn vetturi bil-mutur u li temenda d-Direttiva tal-Kunsill 70/220/KEE [13], tissottometti lill-Parlament Ewropew u lill-Kunsill proposta għar-reviżjoni ta' din id-Direttiva bħala parti integrali ta' l-istrateġija maħsuba biex tipproduċi effetti li jissodisfaw il-ħtiġiet ta' l-istandards tal-kwalità ta' l-arja tal-Komunità u l-iskopijiet relatati.2. Il-proposta għandu jkollha speċifikazzjonijiet ambjentali li jikkumplimentaw l-ispeċifikazzjonijiet obbligatorji stipulati fl-Anness III għall-petrol u fl-Anness IV għall-karburanti tad-diżil fuq il-bażi, inter alia, ta' tagħrif akkumulat dwar il-ħtiġiet fuq tnaqqis ta' l-emissjonijiet relatat mal-kwalità ta' l-arja, il-funzjonament effettiv ta' teknoloġiji ġodda li jnaqqsu t-tniġġis u l-iżviluppi li jaffettwaw is-swieq internazzjonali tal-karburanti.3. Minbarra dan mad-dispożizzjonijiet tal-paragrafi 1 u 2, il-Kummissjoni tista', inter alia, tressaq- proposti li jikkunsidraw is-sitwazzjoni partikolari ta' flotot vinkolati u l-bżonn li jkunu proposti livelli ta' speċifikazzjonijiet għall-karburanti speċjali li huma jużaw,- proposti li jiffissaw il-livelli ta' speċifikazzjonijiet applikabbli għall-gas likwidu miż-żejt, gass naturali u biokarburanti.L-Artikolu 10Proċedura għall-adattament għall-progress teknikuKull emenda li hi neċessarja biex tadatta l-metodi ta' kejl kif imsemmi fit-taqsima tal-lemin ("testijiet") ta' l-Annessi I, II, III u IV għal din id-Direttiva, biex tikkonsidra l-progress tekniku, għandha tiġi adottata mill-Kummissjoni assistita mill-Kumitat stabbilit skond l-Artikolu 12 tad-Direttiva 96/62/KE [14] u skond il-proċedura msemmija fl-Artikolu 11 ta' din id-Direttiva.Adattament bhal dan m'għandux jirriżulta f'modifika diretta jew indiretta tal-valuri tal-limitu stipulati f'din id-Direttiva jew f'xi bidla fid-dati li minnhom japplikaw.Artikolu 11Proċedura tal-Kumitat1. Ir-rappreżentant tal-Kummissjoni għandu jissottometti lill-kumitat imsemmi fl-Artikolu 10 abbozz tal-miżuri li jridu jittieħdu. Il-kumitat għandu jagħti l-fehma tiegħu fuq l-abbozz f'limitu taż-żmien li l-President jista' jistabbilixxi skond l-urġenza tal-kwistjoni. L-opinjoni għandha tingħata bil-maġġoranza stabbilita fl-Artikolu 148(2) tat-Trattat fil-każ tad-deċiżjonijiet li l-Kunsill ikun meħtieġ li jadotta fuq proposta mill-Kummissjoni. Il-voti tar-rappreżentanti ta' l-Istati Membri fil-kumitat għandhom jiġu peżati bil-mod stabbilit f'dak l-Artikolu. Il-President m' għandux jivvota.2. Il-Kummissjoni għandha tadotta l-miżuri maħsuba jekk ikunu skond l-opinjoni tal-kumitat.Jekk il-miżuri previsti m'humiex skond l-opinjoni tal-kumitat, jew jekk ma tingħata l-ebda opinjoni, il-Kummissjoni għandha tissottometti, mingħajr dewmien, lill-Kunsill proposta li jkollha x'taqsam mal-miżuri li jridu jittieħdu. Il-Kunsill għandu jaġixxi b'maġġoranza kkwalifikata.Jekk, fi żmien tliet xhur mid-data tar-referenza lill-Kunsill, il-Kunsill ma jkunx aġixxa, il-miżuri proposti għandhom jiġu adottati mill-Kummissjoni.L-Artikolu 12Tħassir u emenda tad-Direttivi dwar il-kwalità tal-karburant tal-karburanti tal-petrol u tad-diżil1. Id-Direttivi 85/210/KEE, 85/536/KEE u 87/441/KEE huma mħassra mill-1 ta' Jannar 2000.2. Id-Direttiva 93/12/KEE hija emendata billi jitħassru l-Artikolu 1(1)(b) u l-Artikolu 2(1) mill-1 ta' Jannar 2000.L-Artikolu 13Traspożizzjoni f'leġislazzjoni nazzjonali1. L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva mhux aktar tard mill-1 ta' Lulju 1999. Għandhom jgħarrfu lill-Kummissjoni b'dan mill-ewwel.L-Istati Membri għandhom japplikaw dawn il-miżuri mill-1 ta' Jannar 2000.Meta l-Istati Membri jadottaw dawn il-miżuri, għandhom ikollhom referenza għal din id-Direttiva jew għandhom ikunu akkumpanjati b'din ir-riferenza fl-okkażjoni tal-pubblikazzjoni uffiċjali tagħhom. Il-metodi dwar kif issir din ir-riferenza għandhom ikunu stabbiliti mill-Istati Membri.2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b'din id-Direttiva.L-Artikolu 14L-AwstrijaL-Artikolu 7 tad-Direttiva 85/210/KEE, sa fejn jikkonċerna l-kontenut ta' benżene msemmi fl-Artikolu 4 ta' dik id-Direttiva, m'għandux, sa l-1 ta' Jannar 2000, japplika għall-Awstrija.L-Artikolu 15Dħul fis-seħħ tad-DirettivaDin id-Direttiva għandha tidħol fis-seħħ fid-data tal-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 16IndirizzatiDin id-Direttiva hija indirizzata lill-Istati Membri.Magħmula fil-Lussemburgu, fit-13 ta' Ottubru 1998.Għall-Parlament EwropewIl-PresidentJ. M. Gil-roblesGħall-KunsillIl-PresidentC. Einem[1] ĠU C 77, tal-11.3.1997, p. 1 u ĠU C 209, ta' l-10.7.1997, p. 25.[2] ĠU C 206, tas-7.7.1997, p. 113.[3] L-Opinjoni tal-Parlament Ewropew ta' l-10 ta' April 1997 (ĠU C 132, tat-28.4.1997, p. 170), Pożizzjoni tal-Kunsill tas-7 ta' Ottubru 1997 (ĠU C 351, tad-19.11.1997, p. 1) u d-Deċiżjoni tal-Parlament Ewropew tat-18 ta' Frar 1998 (ĠU C 80, tas-16.3.1998, p. 92). Id-Deċiżjoni tal-Parlament Ewropew tal-15 ta' Settembru 1998 (ĠU C 313, tat-12.10.1998). Id-Deċiżjoni tal-Kunsill tas-17 ta' Settembru 1998.[4] ĠU L 76, tas-6.4.1970, p. 1. Direttiva kif l-aħħar emendata bid-Direttiva 98/69/KE tal-Parlament Ewropew u tal-Kunsill (ara paġna 1 ta' dan il-Ġurnal Uffiċjali).[5] ĠU L 36, tad-9.2.1988, p. 33. Direttiva kif l-aħħar emendata bid-Direttiva 96/1/KE tal-Parlament Ewropew u tal-Kunsill (ĠU L 40, tas-17.2.1996, p. 1).[6] ĠU L 100, tad-19.4.1994, p. 42.[7] ĠU L 316, tal-31.10.1992, p. 12. Direttiva kif l-aħħar emendata bid-Direttiva 94/74/KE (ĠU L 365, tal-31.12.1994, p. 46).[8] ĠU L 204, tal-21.7.1998, p. 37. Direttiva kif l-aħħar emendata bid-Direttiva 98/48/KE (ĠU L 217, tal-5.8.1998, p. 18).[9] ĠU L 96, tat-3.4.1985, p. 25. Direttiva kif l-aħħar emendata bl-Att ta' l-Adeżjoni ta' l-1994.[10] ĠU L 334, tat-12.12.1985, p. 20. Direttiva kif emendata bid-Direttiva tal-Kummissjoni 87/441/KEE (ĠU L 238, tal-21.8.1987, p. 40).[11] ĠU L 74, tas-27.3.1993, p. 81.[12] ĠU C 102, ta' l-4.4.1996, p. 1.[13] Ara paġna 1 ta' dan il-Ġurnal Uffiċjali.[14] ĠU L 296, tal-21.11.1996, p. 55.--------------------------------------------------L-ANNESS ISPEĊIFIKAZZJONIJIET AMBJENTALI GĦALL-KARBURANTI TAS-SUQ BIEX JINTUŻAW GĦALL-VETTURI MGĦAMMRA B'MAGNI B' POSITIVE IGNITIONTip: PetrolParametru | Unità | Limiti | Test |Minimu | Massimu | Metodu | Data ta' pubblikazzjoni |In-numru riċerka ta' l-ottan | 95 | — | EN 25164 | 1993 |In-numru ta' l-ottan tal-mutur | | 85 | — | EN 25163 | 1993 |Il-pressjoni tal-fwar Reid, perjodu tas-sajf | KPa | — | 60,0 | EN 12 | 1993 |Distillazzjoni: | | | | | |Evaporat f' 100 °C | % v/v | 46,0 | — | EN-ISO 3405 | 1988 |Evaporat f' 150 °C | % v/v | 75,0 | — | | |Analiżi ta' l-idrokarbun: | | | | | |—olefini | % v/v | — | 18,0 | ASTM D1319 | 1995 |—aromatiċi | | — | 42,0 | ASTM D1319 | 1995 |—benżina | | — | 1,0 | pr. EN 12177 | 1995 |Il-Kontenut ta' l-ossiġenu | % m/m | — | 2,7 | EN 1601 | 1996 |Ossiġenati: | | | | | |—Methanol, aġenti li jistabilizzaw għandhom jiżdiedu | % v/v | — | 3 | EN 1601 | 1996 |—J Ethanol, jistgħu ikunu neċessarji aġenti li jistabilizzaw | % v/v | — | 5 | EN 1601 | 1996 |—Alkoħol iso-propil | % v/v | — | 10 | EN 1601 | 1996 |—Alkoħol tert-butil | % v/v | — | 7 | EN 1601 | 1996 |—Alkoħol iso butil | % v/v | — | 10 | EN 1601 | 1996 |—Eteri li jikkontjenu 5 atomi tal-karbon jew aktar għal kull molekula | % v/v | — | 15 | EN 1601 | 1996 |Ossiġenati oħrajn | % v/v | — | 10 | EN 1601 | 1996 |Kontenut taċ-ċomb | mg/kg | — | 150 | pr. EN-ISO/DIS 14596 | 1996 |Kontenut tal-kubrit | g/l | — | 0,005 | EN 237 | 1996 |--------------------------------------------------L-ANNESS IISPEĊIFIKAZZJONIJIET AMBJENTALI GĦALL-KARBURANTI TAS-SUQ BIEX JINTUŻAW GĦALL-VETTURI MGĦAMMRA B'MAGNI LI JAQBDU BIL-KOMPRESSJONITip: Karburant tad-diżilParametru | Unità | Limiti | Test |Minimu | Massimu | Metodu | Data tal-pubblikazzjoni |Numru tas-cetane | 51,0 | — | EN-ISO 5165 | 1992 |Densità bi 15 °C | kg/m3 | — | 845 | EN-ISO 3675 | 1995 |Distillazzjoni: | | | | | |Il-punt 95 % | °C | — | 360 | EN-ISO 3405 | 1988 |Idrokarburi aromatiċi poliċikliċi | % m/m | — | 11 | IP 391 | 1995 |Il-kontenut tal-kubrit | mg/kg | — | 350 | pr. EN-ISO/DIS 14596 | 1996 |--------------------------------------------------L-ANNESS IIISPEĊIFIKAZZJONIJIET AMBJENTALI GĦALL-KARBURANTI TAS-SUQ BIEX JINTUŻAW MINN VETTURI MGĦAMMRA B'MAGNI LI JAQBDU B'POSITIVE IGNITIONTip: PetrolParametru | Unità | Limiti | Test |Minimu | Massimu | Metodu | Data tal-pubblikazzjoni |Numru ottan ta' riċerka | 95 | | EN 25164 | 1993 |Numru ottan tal-mutur | | 85 | | EN 25163 | 1993 |Pressjoni tal-fwar Reid, perjodu tas-sajf | kPa | — | | | |Distillazzjoni: | | | | | |Evaporat b' 100 °C | % v/v | — | — | | |Evaporat b' 150 °C | | — | — | | |Analiżi ta' l-idrokarbun: | | | | | |—olefini | % v/v | — | | | |—aromatiċi | % v/v | — | 35,0 | ASTM D1319 | 1995 |—benżina | % v/v | — | | | |Kontenut ta' l-ossiġenu | % m/m | — | | | |Kontenut tal-kubrit | mg/kg | — | 50 | pr. EN-ISO/DIS 14596 | 1996 |Kontenut taċ-ċomb | g/l | — | | | |--------------------------------------------------L-ANNESS IVSPEĊIFIKAZZJONIJIET AMBJENTALI GĦALL-KARBURANTI TAS-SUQ BIEX JINTUŻAW GĦALL-VETTURI MGĦAMMRA B'MAGNI LI JAQBDU BIL-KOMPRESSJONITip: Karburant tad-DiżilParametru | Unità | Limiti | Test |Minimu | Massimu | Metodu | Data tal-pubblikazzjoni |Numru tas-cetane | | — | | |Densità bi 15 °C | kg/m3 | | — | | |Distillazzjoni: | | | | | |Punt 95 % | °C | — | | | |Idrokarburi aromatiċi poliċikliċi | % m/m | — | | | |Kontenut tal-kubrit | mg/kg | — | 50 | pr. EN-ISO/DIS 14596 | 1996 |--------------------------------------------------

Summary:
Il-kwalità tal-karburanti tal-petrol u tad-diżil: kubrit u ċomb
Il-kwalità tal-karburanti tal-petrol u tad-diżil: kubrit u ċomb
 
SOMMARJU TA’:
Id-Direttiva 98/70KE dwar il-kwalità tal-karburanti tal-petrol u tad-diżil
X’INHU L-GĦAN TAD-DIRETTIVA?
Hija tistabbilixxi standards mal-UE kollha għall-petrol u għad-diżil użati fil-karozzi, fit-trakkijiet u f’vetturi oħra off-road għall-ħarsien tas-saħħa tal-bniedem u tal-ambjent, inkluż projbizzjoni fuq iċ-ċomb fil-petrol u limitu ta’ kontenut ta’ kubrit fil-karburanti tad-diżil. Hija titlob lill-fornituri tal-karburanti biex gradwalment inaqqsu l-emissjonijiet ta’ gassijiet serra tul iċ-ċiklu tal-ħajja minn karburant jew enerġija fornut(a) b’6 % sal-2020 meta mqabbel ma’ linja bażi tal-karburanti fossili tal-2010. Hija taffettwa t-taħlit ta’ karburanti alternattivi ta’ oriġini mhux mill-fossili f’taħlitiet tal-petrol u tad-diżil użati fit-trasport bit-triq, kif ukoll iż-żjut tal-gass użati f’makkinarju mobbli mhux tat-triq*, tratturi agrikoli u tal-forestrija, opri tal-baħar tal-ilmijiet interni u għar-rikreazzjoni meta ma jkunux fuq il-baħar.
PUNTI EWLENIN
PetrolIl-pajjiżi tal-UE jistgħu jqiegħdu fis-suq biss petrol li jikkonforma mal-ispeċifikazzjonijiet fl-Anness I tad-direttiva. Dawn l-ispeċifikazzjonijiet jintużaw meta jiġi kkummerċjalizzat petrol mibjugħ fl-UE. Il-pajjiżi tal-UE jistgħu jikkummerċjalizzaw biss petrol bi kwantitajiet żgħar ħafna ta’ ċomb għall-użu biss minn vetturi antiki. Il-kontenut ta’ ċomb ma jistax ikun ogħla minn 0.15 g/l, u jista’ jikkostitwixxi massimu ta’ 0.03 % tal-bejgħ totali. Ċerti pajjiżi tal-UE għandhom l-għażla li jqiegħdu fis-suq petrol bi pressjoni tal-fwar ogħla matul is-sajf jekk it-temperatura ambjentali tkun baxxa jew jekk ikun hemm taħlitiet ogħla ta’ etanol fil-petrol (li jwassal għal pressjoni tal-fwar aktar baxxa). Il-Kummissjoni Ewropea jeħtiġilha tivvaluta d-durata u kemm dawn l-eċċezzjonijiet ikunu mixtieqa.DiżilIl-pajjiżi tal-UE jistgħu jqiegħdu fis-suq biss diżil li jikkonforma mal-Anness II. Dawn l-ispeċifikazzjonijiet jintużaw fil-kummerċjalizzazzjoni ta’ diżil mibjugħ fl-UE. Jekk ir-rekwiżiti l-oħrajn kollha fl-Anness II ma jiġux issodisfati, il-pajjiżi tal-UE jistgħu jintroduċu diżil b’aktar esteri metiliċi tal-aċidi grassi (FAME), li huma l-molekuli primarji fil-karburant tal-bijodiżil. Il-kontenut ta’ kubrit tad-diżil ma jridx jaqbeż l-10 mg/kg. Xi eċċezzjonijiet għal din ir-regola huma possibbli għal reġjuni remoti u għal pajjiżi tal-UE b’temp xitwi sever.Tnaqqis fl-emissjonijiet ta’ gassjiet serraIl-pajjiżi tal-UE ipoġġu r-responsabilità fuq il-fornituri tal-karburanti għall-monitoraġġ u għar-rapportar annwali dwar l-emissjonijiet tul iċ-ċiklu tal-ħajja ta’ gassijiet serra* mill-karburant. Il-fornituri tal-karburanti iridu gradwalment inaqqsu l-emissjonijiet ta’ gassijiet serra tul iċ-ċiklu tal-ħajja sa 10 % sal-31 ta’ Diċembru 2020, meta mqabbel mal-istandard tal-linja bażi tal-karburanti (stabbilit fl-Anness II tad-Direttiva tal-Kunsill (UE) 2015/652). Dak it-tnaqqis jikkonsisti minn mira ta’ tnaqqis obbligatorju ta’ 6 % sal-31 ta’ Diċembru 2020, mira addizzjonali indikattiva ta’ 2 % sal-31 ta’ Diċembru 2020 li għandha tinkiseb permezz tat-tip ta’ enerġija fornuta għat-trasport u/jew għall-użu ta’ kwalunkwe teknoloġija (inkluż il-qbid u l-ħżin tal-karbonju) kapaċi li tnaqqas l-emissjonijiet ta’ gassijiet serra tul iċ-ċiklu tal-ħajja għal kull unità ta’ enerġija mill-karburant jew mill-enerġija fornut(a); u mira addizzjonali indikattiva ta’ 2 % sal-istess data li għandha tinkiseb permezz tal-użu ta’ krediti mixtrija permezz tal-Mekkaniżmu għal Żvilupp Nadif tal-Protokoll ta’ Kjoto.RapportarKull sena, sal-31 ta’ Awwissu, il-pajjiżi tal-UE jeħtiġilhom jissottomettu informazzjoni rigward il-kwalità nazzjonali tal-karburanti tagħhom u t-tnaqqis tal-intensità tal-gassijiet serra tal-karburanti tal-petrol u tad-diżil fornuti għat-trasport bit-triq, għall-makkinarju mobbli mhux tat-triq f’rapport li jiġbor id-data kollha rilevanti mis-sena kalendarja preċedenti. Id-data trid tinġabar minn sistema ta’ monitoraġġ tal-kwalità tal-karburanti f’konformità mal-istandards tal-UE rilevanti. Sal-31 ta’ Awwissu ta’ kull sena, kull pajjiż tal-UE jeħtieġlu jissottometti informazzjoni skont l-Artikolu 8(1) u 7a tad-Direttiva 98/70/KE (kif emendat). L-Artikolu 8(1) jirrikjedi sommarju tad-data dwar il-monitoraġġ tal-kwalità tal-karburanti miġbura matul il-perjodu ta’ bejn Jannar u Diċembru tas-sena kalendarja preċedenti.L-Artikolu 7a jimponi rekwiżiti fuq il-fornituri tal-karburanti biex inaqqsu l-intensità tal-gassijiet serra tal-enerġija fornuta għat-trasport bit-triq. Kull sena sal-31 ta’ Diċembru, il-pajjiżi tal-UE jeħtiġilhom jissottomettu informazzjoni rigward il-progress tagħhom.
META TIBDA TAPPLIKA D-DIRETTIVA?
Din kellha ssir liġi fil-pajjiżi tal-UE sal-1 ta’ Lulju 1999. Il-pajjiżi tal-UE kellhom japplikaw ir-regoli sal-1 ta’ Jannar 2000.
SFOND
Għal aktar informazzjoni, ara:Emissjonijiet tat-trasport (Il-Kummissjoni Ewropea) Il-kwalità tal-karburanti (Il-Kummissjoni Ewropea).
TERMINI EWLENIN
Makkinarju mobbli mhux tat-triq: numru kbir ta’ installazzjonijiet ta’ magni f’magni użati għal għanijiet li mhumiex dawk ta’ trasport ta’ oġġetti jew passiġġieri, bħal buldowżers, kumpressuri, back loaders, jew front loaders.
Ir-rapportar dwar l-emissjonijiet tul iċ-ċiklu tal-ħajja ta’ gassijiet serra: rapportar dwar l-emissjonijiet ta’ CO2, CH4 u N2O mill-estrazzjoni, mill-ipproċessar u mid-distribuzzjoni tal-karburanti.
DOKUMENT EWLIENI
Id-Direttiva 98/70/KE tal-Parlament Eropew u tal-Kunsill tat-13 ta’ Ottubru1998 dwar il-kwalità tal-karburanti tal-petrol u tad-diżil u li temenda d-Direttiva tal-Kunsill 93/12/KEE (ĠU L 350, 28.12.1998, pp. 58-68)
L-emendi suċċessivi għad-Direttiva 98/70/KE ġew inkorporati fit-test oriġinali. Din il-verżjoni konsolidata hija ta’ valur dokumentarju biss.
DOKUMENTI RELATATI
Ir-Regolament (UE) 2018/1999 tal-Parlament Ewropew u tal-Kunsill tal-11 ta’ Diċembru 2018 dwar il-Governanza tal-Unjoni tal-Enerġija u tal-Azzjoni Klimatika, li jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u tal-Kunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE, 2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill 2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament Ewropew u tal-Kunsill (ĠU L 328, 21.12.2018, pp. 1-77)
Id-Direttiva (UE) 2018/2001 tal-Parlament Ewropew u tal-Kunsill tal-11 ta’ Diċembru 2018 dwar il-promozzjoni tal-użu tal-enerġija minn sorsi rinnovabbli (riformulazzjoni) (ĠU L 328, 21.12.2018, pp. 82-209)
Id-Direttiva tal-Kunsill (UE) 2015/652 tal-20 ta’ April 2015 li tistabbilixxi l-metodi ta’ kalkolu u r-rekwiżiti ta’ rappurtar skont id-Direttiva 98/70/KE tal-Parlament Ewropew u tal-Kunsill dwar il-kwalità tal-karburanti tal-petrol u tad-diżil (ĠU L 107, 25.4.2015, pp. 26-67)
Ir-Regolament tal-Kummissjoni (UE) Nru 1307/2014 tat-8 ta’ Diċembru 2014 li jiddefinixxi l-kriterji u l-firxiet ġeografiċi ta’ artijiet bil-ħaxix ta’ bijodiversità għolja għall-finijiet tal-Artikolu 7b(3)(c) tad-Direttiva 98/70/KE tal-Parlament Ewropea u l-Kunsill dwar il-kwalità tal-karburanti tal-petrol u tad-diżil u l-Artikolu 17(3)(c) tad-Direttiva 2009/28/KE tal-Parlament Ewropew u l-Kunsill dwar il-promozzjoni tal-użu tal-enerġija minn sorsi rinnovabbli (ĠU L 351, 9.12.2014, pp. 3-5)
Ir-Rakkomandazzjoni tal-Kummissjoni 2005/27/KE tat-12 ta’ Jannar 2005 fuq xiex, għall-għanijiet tad-Direttiva 98/70/KE tal-Parlament Ewropew u tal-Kunsill dwar il-petrol u d-diżil, tikkostitwixxi d-disponibbiltà ta’ petrol bla ċomb u diżil b’kontenut massimu ta’ kubrit fuq bażi ġeografika bbilanċjata b’mod xieraq (ĠU L 15, 19.1.2005, p. 26-29)
l-aħħar aġġornament 19.09.2019